CELEX: 22009D0151
Language: el
Date: 2009-12-04 00:00:00
Title: Απόφαση της Μεικτής Επιτροπής του ΕΟΧ αριθ. 151/2009, της 4ης Δεκεμβρίου 2009 , για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ

11.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/52
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 151/2009
   της 4ης Δεκεμβρίου 2009
   για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 113/2009 της 22ας Οκτωβρίου 2009 (1).
            
         
               (2)
            
            
               Ο κανονισμός (ΕΚ) αριθ. 250/2009 της Επιτροπής, της 11ης Μαρτίου 2009, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τους ορισμούς των χαρακτηριστικών, τον τεχνικό μορφότυπο διαβίβασης δεδομένων, τις απαιτήσεις διπλής υποβολής στοιχείων για τη NACE Αναθεώρηση 1.1 και NACE Αναθεώρηση 2 και τις επιτρεπόμενες παρεκκλίσεις για τις στατιστικές διάρθρωσης των επιχειρήσεων (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 251/2009 της Επιτροπής, της 11ης Μαρτίου 2009, για την εφαρμογή και την τροποποίηση του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων και τις αναγκαίες προσαρμογές μετά την αναθεώρηση της στατιστικής ταξινόμησης προϊόντων ανά δραστηριότητα (CPA) (3) πρέπει να ενσωματωθεί στη συμφωνία.
            
         
               (4)
            
            
               Οι κανονισμοί (ΕΚ) αριθ. 2700/98 (4) και (ΕΚ) αριθ. 2702/98 (5) της Επιτροπής που πρέπει να ενσωματωθούν στη συμφωνία καταργούνται με τον κανονισμό (ΕΚ) αριθ. 250/2009, αλλά οι διατάξεις τους εξακολουθούν να εφαρμόζονται όσον αφορά τη συλλογή, την κατάρτιση και διαβίβαση στοιχείων για τα έτη αναφοράς έως και το 2007.
            
         
               (5)
            
            
               Ο κανονισμός (ΕΚ) αριθ. 2701/98 (6) της Επιτροπής που έχει ενσωματωθεί στη συμφωνία καταργείται με τον κανονισμό (ΕΚ) αριθ. 251/2009, αλλά οι διατάξεις του εξακολουθούν να εφαρμόζονται όσον αφορά τις σειρές δεδομένων που πρέπει να διαβιβαστούν για τα έτη αναφοράς έως και το 2007,
            
         ΑΠΟΦΑΣΙΖΕΙ:
   Άρθρο 1
   Το παράρτημα XXI της συμφωνίας τροποποιείται ως εξής:
   
               1.
            
            
               Στο σημείο 1 [κανονισμός (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου] προστίθενται τα εξής:
               «, όπως τροποποιήθηκε με:
               
                           —
                        
                        
                           
                              32009 R 0251: Κανονισμός (ΕΚ) αριθ. 251/2009 της Επιτροπής της 11ης Μαρτίου 2009 (ΕΕ L 86 της 31.3.2009, σ. 170).».
                        
                     
         
               2.
            
            
               Μετά το σημείο 1ι [κανονισμός (ΕΚ) αριθ. 1670/2003 της Επιτροπής], παρεμβάλλονται τα ακόλουθα σημεία:
               
                           «1ια.
                        
                        
                           
                              32009 R 0250: Κανονισμός (ΕΚ) αριθ. 250/2009 της Επιτροπής, της 11ης Μαρτίου 2009, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τους ορισμούς των χαρακτηριστικών, τον τεχνικό μορφότυπο διαβίβασης δεδομένων, τις απαιτήσεις διπλής υποβολής στοιχείων για τη NACE Αναθεώρηση 1.1 και NACE Αναθεώρηση 2 και τις επιτρεπόμενες παρεκκλίσεις για τις στατιστικές διάρθρωσης των επιχειρήσεων (ΕΕ L 86 της 31.3.2009, σ. 1).
                        
                     
                           1ιβ.
                        
                        
                           
                              32009 R 0251: Κανονισμός (ΕΚ) αριθ. 251/2009 της Επιτροπής, της 11ης Μαρτίου 2009, για την εφαρμογή και την τροποποίηση του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων και τις αναγκαίες προσαρμογές μετά την αναθεώρηση της στατιστικής ταξινόμησης προϊόντων ανά δραστηριότητα (CPA) (ΕΕ L 86 της 31.3.2009, σ. 170).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Το Λιχτενστάιν απαλλάσσεται από τη συλλογή των δεδομένων των σειρών 9Γ και 9Δ σύμφωνα με το παράρτημα Ι. Το Λιχτενστάιν θα παρέχει μόνο τα δεδομένα του επιπέδου κατανομής των δραστηριοτήτων σύμφωνα με τη NACE Αναθεώρηση 2, διψήφιο επίπεδο.».
                        
                     
         
               3.
            
            
               Στο σημείο 1α [κανονισμός (ΕΚ) αριθ. 2700/98 της Επιτροπής] και στο σημείο 1γ [κανονισμός (ΕΚ) αριθ. 2702/98] προστίθεται η ακόλουθη προσαρμογή:
               «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               Ο παρών κανονισμός καταργείται σύμφωνα με το άρθρο 6 του κανονισμού (ΕΚ) αριθ. 250/2009. Εντούτοις, οι διατάξεις του θα εξακολουθήσουν να εφαρμόζονται όσον αφορά τη συλλογή, τη μορφοποίηση και τη διαβίβαση στοιχείων για τα έτη αναφοράς έως και το 2007.».
            
         
               4.
            
            
               Στο σημείο 1β [κανονισμός (ΕΚ) αριθ. 2701/98 της Επιτροπής] προστίθεται η ακόλουθη προσαρμογή:
               «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               Ο παρών κανονισμός καταργείται σύμφωνα με το άρθρο 2 του κανονισμού (ΕΚ) αριθ. 251/2009. Ωστόσο, εξακολουθεί να εφαρμόζεται όσον αφορά τις σειρές δεδομένων που πρέπει να διαβιβαστούν για τα έτη αναφοράς έως και το 2007.».
            
         Άρθρο 2
   Τα κείμενα των κανονισμών (ΕΚ) αριθ. 250/2009 και 251/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ στις 5 Δεκεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Δεκεμβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
      
   
   
      (1)  ΕΕ L 334 της 17.12.2009, σ. 15.
   
      (2)  ΕΕ L 86 της 31.3.2009, σ. 1.
   
      (3)  ΕΕ L 86 της 31.3.2009, σ. 170.
   
      (4)  ΕΕ L 344 της 18.12.1998, σ. 49.
   
      (5)  ΕΕ L 344 της 18.12.1998, σ. 102.
   
      (6)  ΕΕ L 344 της 18.12.1998, σ. 81.
   
      (7)  Δεν έχουν αναφερθεί συνταγματικές απαιτήσεις.